Nazim Əliyev (general)

Nazim Əliyev () — Azərbaycan Respublikası Daxili İşlər Nazirliyinin Polis Akademiyasının rəisi, hüquq üzrə elmlər doktoru, polis general-mayoru.

 Həyatı 
Əliyev Nazim Tələt oğlu 1959-cu ildə Ağdam rayonunda anadan olmuşdur. 1983-cü ildə Azərbaycan Dövlət Universitetininin (indiki BDU-nun) Hüquq fakültəsini bitirmişdir. 1983-cü ildən daxili işlər orqanlarında xidmət edir.

Azərbaycan Respublikası Prezidentinin 29 iyun 2007-ci il tarixli 2280 nömrəli Sərəncamı ilə Cinayətkarlığa qarşı mübarizədə, ictimai qaydanın qorunması və ictimai təhlükəsizliyin təmin edilməsində, xidməti vəzifələrin və xüsusi tapşırıqların yerinə yetirilməsində fərqləndiyinə görə "Vətən uğrunda" medalı ilə təltif olunmuşdur.

Azərbaycan Respublikası Prezidentinin 1 iyul 2008-ci il tarixli 2911 nömrəli Sərəncamı ilə polis general-mayoru xüsusi rütbəsi verilmişdir.

2011-ci ilin iyun ayından Azərbaycan Respublikası Daxili İşlər Nazirliyinin Polis Akademiyasının rəisi vəzifəsində xidmət edir.

Hüquq üzrə elmlər doktoru, 42 elmi-məqalənin, 2 dərs vəsaitinin və 1 monoqrafiyanın müəllifidir.

Ailəlidir, iki övladı var.

 İstinadlar 

Kateqoriya:Azərbaycan Polis Akademiyasının rəisləri
Kateqoriya:Azərbaycanlı generallar
Kateqoriya:Azərbaycan generalları